Folketing
2013-12-03

Det er jo sådan, at man eksempelvis i Odense Kommune har valgt at definere ældreområdet på en helt anden måde end den, vi nok normalt gør det på. Så jeg kan anbefale at tage på besøg og få nogle meldinger om, hvordan det er, man gør dér. Der har man jo valgt at lave et korps af frivillige, som selv koordinerer, og derfor er det egentlig ikke kommunen, der er inde over, men man formidler fra hjemmehjælpen eller fra personalet, at der er en borger her, der vil have glæde af korpset, i form af at en frivillig enten kommer på besøg som spiseven eller for at gå i byen. Og det er egentlig en frivillig løsning, som giver superstor mening. Og så ser jeg faktisk, at omsorgen er i højsædet, så jeg tror ikke, man skal være så nervøs.